
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Gwenno Tully
	Dosbarth:
	Bl.4

	Maes Dysgu a Phrofiad neu Bwnc
	Ieithoedd, Llythrennedd a Chyfarthrebu
	Dyddiad:
	03/02/20 – 04/02/20

	Ffocws Gwers:
	I gywiro darn ysgrifenedig gan ganolbwyntio ar lythrennau dwbwl.

	Cysylltiadau ystyrlon â'r Cwricwlwm 
	Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith.

Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.


	Cysylltiadau ystyrlon â:
Chyfrifoldebau trawsgwricwlaidd
	Llythrennedd: Dylid ystyried llafaredd ac ysgrifennu fel yr adnoddau a ddefnyddir gan ddysgwyr i fynegi eu hunain, sy’n cynnwys dangos eu dealltwriaeth o amrywiaeth o gyd-destunau a sgiliau.

	Targedau Personol (Cysylltiedig â SAC ac wedi eu nodi mewn adolygiad wythnosol)
I geisio cael grwpiau coch a melyn I weithio'n fwy annibynol wrth wneud tasgau ffocws. Safon SAC: Ymdrech barhaus a gwydnwch dysgwyr. 'Mae’r darpar athro’n hyrwyddo hunanysgogi a hunangyfeirio ymhlith dysgwyr, ac yn eu cefnogi i weithredu hynny wrth ddysgu.'






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

Ysgrifennu
Gallaf ddefnyddio geirfa weledol a’r hyn rwy’n ei wybod am synau a phatrymau llythrennau i sillafu’r rhan fwyaf o eiriau cyfarwydd yn gywir.
Gallaf ddefnyddio’r treigladau mwyaf cyffredin lle bo hynny’n briodol.
Gallaf ddefnyddio atalnodi cyfarwydd yn gywir.
Gallaf egluro’n syml ble a pham rwyf wedi gwneud unrhyw newidiadau neu gywiriadau.

Darllen:
Gallaf ddarllen geiriau a brawddegau o wahanol destunau gan ddefnyddio amrywiaeth o strategaethau i greu ystyr.
Gallaf adnabod geiriau cyfarwydd sydd wedi eu treiglo








	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	
· Defnyddio prif lythyren yn gywir
· Defnyddio atalnod llawn yn gywir 
· Sillafu geiriau aml eu defnydd a geiriau allweddol y thema yn gywir 
· Defnyddio trefniadau brawddeg yn gywir, e.e. ‘mae gen i’ nid ‘fi gyda’.
· Adnabod os ydy’r llythrennau dwbl cywir wedi cael eu defnyddio
· Defyddio’r treiglad trwynol yn gywir ar ol ‘fy’




	· Cywiro darn o waith
· Byrddau gwyn bach
· Bodiau i fyny neu i lawr os ydy’n deall y dasg.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Dechrau trwy holi’r plant beth rydyn ni wedi bod yn gwneud yn ein gwersi iaith.
Holi’r disgyblion am lythrennau dwbl i weld beth maen nhw’n gwybod yn barod. Rhoi enghreifftiau iddyn nhw ar fwrdd gwyn a gofyn iddyn nhw gywiro’r gair.
Rhoi gair anghywir iddyn nhw ar lafar a gofyn iddyn nhw beth oedd yn bod gyda’r gair.
	
Eistedd ar y carped ac ateb y cwestiynau a holwyd.

Trafod gyda phartner am eiriau sydd yn cynnwys llythrennau dwbl.

Cywiro’r geiriau ar lafar

Addysgu a Dysgu Craidd
	

Esbonio’r dasg ffocws a’r heriau.
Bydd angen rhoi lawer o gymorth i ddisgyblion grŵp coch a melyn.


	Tasg Ffocws:
Cywiro disgrifiad o Charles Darwin mae ef wedi creu ei hun a danfon i’n ddosbarth. Rhaid i’r disgyblion darllen y darn a’i chywiro ar y daflen, ac yna ysgrifennu’r darn allan yn gyflawn gyda’r cywiriadau.

Grŵp coch a melyn
Paragraff yn cynnwys gwallau llythrennau dwbl, patrymau brawddeg, cam-sillafu geiriau allweddol.

Grŵp gwyrdd a glas
Paragraff yn cynnwys gwallau llythrennau dwbl, patrymau brawddeg, cam-sillafu geiriau allweddol.
Darn mwy heriol na grwpiau coch a melyn gyda mwy o wallau iaith.

Heriau
· Tasg llythrennau coll - bydd yna daflen gyda geiriau sydd a’r llythyren gyntaf ar goll. Bydd rhaid i’r disgyblion ysgrifennu’r gair gyda’r llythyren gyntaf yna’n gywir.
· Tasg y neu yr - rhaid i’r disgyblion darllen a chywiro’r brawddegau gan gofnodi naill ai ‘y’ neu ‘yr’ e.e. yr anaconda.

	Darn ysgrifenedig i gywiro

Pen/pensil lliw gwahanol

	

Sesiwn Gloi
	Trafod gyda’r disgyblion pa wallau darganfyddwn nhw. Trafod beth oedd yn anghywir a beth dyle cywiro i.

	
Meddwl, paru, rhannu

Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	· Pob disgybl o grŵp melyn, gwyrdd a glas medru cwblhau’r dasg. Nid oedd un disgybl wedi darganfod pob gwall yn y darn yn annibynnol. Grŵp glas wedi colli tua 3 gwall, grŵp gwyrdd wedi colli tua 5 a grŵp melyn wedi colli tua 10.
· Cafodd grŵp coch tipyn o drafferth yn wneud y dasg. Fe wnaeth Tabitha ymdrech dda ar y dasg, tra bod y disgyblion arall methu ei chwblhau.
· Gwnaeth pob disgybl o bob grŵp cywiro’r brif lythyren a’r atalnod llawn yn gywir. Fe wnaeth llawer sylweddoli bod ‘fi gyda’, ‘fy pen’ a ‘pen fi’ yn anghywir, yn dilyn ein gwers flaenorol.

	Y Camau Nesaf ar gyfer Cynnydd

	Ar gyfer grwp coch, byddaf yn gwneud set o frawddegau yn lle gwneud paragraff ar eu cyfer. Byddaf yn cynnwys un gwall ym mhob brawddeg, a bydd hwn yn glir i’r disgyblion ar ddechrau’r dasg.
Byddaf yn gwneud set o frawddegau i grwp melyn hefyd, ond yn fwy heriol na thasg grwp coch. Bydd hwn yn sicrhau eu bod yn cael eu herio wrth wneud eu gwaith.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	· Wedi gwahaniaethu’r dasg ar gyfer y 2 grwp gwahanol, wrth geisio herio’r disgyblion.
· Wedi argraffu a thorri’r darn o waith yn barod  i’r disgyblion gludo’r daflen yn eu llyfrau.
· Wedi sylweddoli bod ambell ddisgybl yn cael trafferth yn wneud y dasg felly eisteddais gyda nhw er mwyn gweithio gyda’n gilydd i ddarganfod y gwallau.


	Meysydd ar gyfer fy Natblygiad

Targedau Personol ar gyfer Cynnydd

	
Byddaf yn ail-ymweld a’r cwricwlwm Ieithoedd, Llythrennedd a Chyfathrebu er mwyn sicrhau bod y dasg ar lefel briodol ar gyfer pob disgybl. Rhaid sicrhau bod y dasg yn herio’r disgyblion i raddau, ond dim yn rhy heriol.

